ISIL preuzeo odgovornost za pokolj u gay klubu u Orlandu

Na profilu na Twitteru povezanom s Islamskom državom objavljena je fotografija Omara Mateena, kojega su američke vlasti identificirale kao ubojicu 50 ljudi u klubu u Orlandu

<p>Islamska je država u nedjelju putem svoje službene novinske agencije Amaq preuzela odgovornost za najveći oružani pokolj u povijesti Amerike, izvijestio je Reuters.</p><p>- Oružani napad čiji je cilj bio noćni gay klub u Orlandu u američkoj saveznoj državi Floridi, u kojem je više od stotinu ljudi ubijeno ili ranjeno, izveo je borac Islamske države - objavio je Amaq.</p><h2>Otac: Smetali su mu muškarci koji su se ljubili</h2><p>Otac pomahnitalog Omara Mateena (29), koji je vatrenim oružjem u gay klubu u Orlandu počinio najveći masakr u povijesti Amerike, ispričao je za NBC News da se njegov sin prije nekoliko mjeseci razbjesnio kada je vidio dvojicu muškaraca u Miamiju kako se ljube.</p><p>To je naveo kao mogući povod za kasnije krvoproliće u klubu Pulse.</p><p>- Bili smo u Miamiju, na ulici je svirala glazba, a on je uočio dvojicu muškaraca kako se ljube pred njim, njegovom suprugom i djetetom. Jako se razljutio, a oni su se počeli dirati - ispričao je ubojičin otac.</p><p>- Ispričavamo se zbog svega, pojma nismo imali što kani učiniti. U šoku smo baš kao i cijela država. Ovo nije imalo nikakve veze s religijom - izjavio je otac za NBC.</p><h2>ISIL hvali krvoproliće</h2><p>Na profilu na Twitteru povezanom s Islamskom državom objavljena je u nedjelju fotografija Omara Mateena, kojega su američke vlasti identificirale kao ubojicu najmanje 50 ljudi u noćnom klubu u Orlandu na Floridi.</p><p>"Muškarac koji je izvršio napad na floridski noćni klub u kojemu je ubijeno 50 ljudi, a ozlijeđeni deseci", navodi se u tekstu objavljenom uz fotografiju.</p><p><span style="line-height: 1.42857;">Nije moguće provjeriti je li to stvarno fotografija Mateena. Na drugim profilima na Twitteru povezanima s islamističkim militantima objavljene su fotografije iste osobe, a pristaše Islamske države objavile su poruke u kojima su pohvalile taj napad.</span></p><p>Naoružani napadač koji je otvorio vatru u noći na nedjelju u gay klubu na Floridi identificiran je kao Omar Mateen, američki građanin afganistanskog porijekla, izvijestile su televizijske postaje CBS i NBC. </p><p>Lokalna policija istražuje napad na gay klub u Orlandu koji je okarakteriziran kao teroristički čin, a savezna policija je ranije priopćila da je napadač možda bio simpatizer Islamske države.</p><p>Policijski časnik koji je radio kao zaštitar u noćnom klubu Pulse razmijenio je vartru s napadačem oko 2 sata ujutro po lokalnom vremenu, rekli su policijski dužnosnici, a prenosi Reuters.</p><p>Ubrzo se razvila talačka kriza i tri sata kasnije interventna policija je upala u klub i ubila napadača.</p>